Ericus Woerth

Ericus, vulgo Éric Woerth, natus die 29 Ianuarii 1956 Credilii in urbe praefecturae Esiae, est rerum politicarum peritus et minister Francicus.

Ortus in familia Alsatiana, Cantiliaci educatus, Ericus Woerth est alumnus universitatis Parisiensis II Scholaeque Studiorum Commercialium Superiorum et Instituti Scientiarum Politicarum eiusdem urbis. Consiliarius iuxta negotiatores meruit pro societate Arthur Andersen usque ad 2002. Mox legatus est ad Conventum Nationalem, quod munus 2002-2004, 2005-2007 et ab anno 2010 functus est. Minister vectigalium 2007-2010 hocque anno breviter minister laboris meruit, primo ministro Francisco Fillon. Ab anno 1995 est magister civium urbis Cantiliaci.

 Nexus externi 

 De Erico Woerth apud Conventum Nationalem Francicum

Categoria:Politici Franciae
Categoria:Praefecti communibus Francicis
Categoria:Legati Conventui Nationali Francico
Categoria:Alumni universitatum et scholarum Parisiensium
Categoria:Alumni Scholae Studiorum Commercialium Superiorum
Categoria:Alumni Instituti Scientiarum Politicarum Parisiensis